জীৱিকাৰ সন্ধানত কেৰালালৈ যোৱা লখিমপুৰ বগীনদীৰ ডিম্বেশ্বৰ দলে নামৰ এজন যুৱকে লং জাম্পত দেখুওৱা দক্ষতাৰ বাবে ৰাজ্যখনত লাভ কৰিছে বিশেষ স্নেহ আৰু সুযোগ।
কেৰালাত অনুষ্ঠিত লং জাম্পৰ এক ৰাষ্ট্ৰীয় পৰ্য্যায়ৰ প্ৰতিযোগিতাৰ ছেমি ফাইনেললৈকে আগবাঢ়িছিল বৃত্তিগত ব্যস্ততাৰ মাজত সময় উলিয়াই খেলা ডিম্বেশ্বৰে। প্ৰতিযোগিতাখনত ৬.৪ মিটাৰ জঁপিওৱা ডিম্বেশ্বৰে এতিয়া ডিচেম্বৰত হ'ব লগা এখন প্ৰতিযোগিতাত স্বৰ্ণ জয়ৰ সপোন দেখিছে।
জানিব পৰা মতে বৰ্তমান কাৰ্য্যালয় সহায়কৰূপে কৰ্তব্যৰত ২৬ বছৰীয়া যুৱকজনে ৰাতি ১০ বজালৈকে কৰ্তব্য সমাপন কৰাৰ পিছত মাজনিশা ষ্টেদিয়ামত গৈ কৰে খেলৰ অনুশীলন।
খেলবিধৰ প্ৰতি থকা আগ্ৰহৰ বাবেই কৰ্মথলী কোচি চহৰৰ ঔদ্যোগিক এলেকা কক্কনড়ৰ কাষৰ এটা ষ্টেদিয়ামত গৈ অনুশীলন কৰিছিল যুৱকজনে। তাতেই খেলবিধৰ প্ৰতি ডিম্বেশ্বৰৰ আগ্ৰহ আৰু দক্ষতা এজন লোকৰ দৃষ্টিত পৰে আৰু তেওঁৰ যোগেদিয়ে চহৰখনৰ এখন কলেজৰ খেলপথাৰত অনুশীলনৰ সুযোগ পায় অসমৰ যুৱকজনে।
চাওক ডিম্বেশ্বৰে ফে'চবুকত ৰাজহুৱা কৰা অনুশীলনৰ সময়ৰ ভিডিঅ'।।
উচ্চতৰ মাধ্যমিক উত্তীৰ্ণ ডিম্বেশ্বৰে জীৱিকাৰ তাড়নাত ৪ বছৰ পূৰ্বে কেৰালাৰ ঔদ্যোগিক চহৰখনলৈ গৈছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
